എം ശേഷഗിരി പ്രഭു എന്ന പ്രസിദ്ധ വൈയാകരണന് മലയാളത്തിലെ വൈയ്യാകരണന്മാരില് പ്രധാനിയാണ് മാധവ ശേഷഗിരി പ്രഭു. ജന്മം കൊണ്ട് കൊങ്കണിയായിരുന്നു അദ്ദേഹത്തിന്റെ മാതൃഭാഷയെങ്കിലും മലയാളഭാഷയിലും വ്യാകരണത്തിലും അദ്ദേഹം അതീവ തത്പരനായിരുന്നു. അദ്ദേഹത്തിന്റെ ജന്മവാര്ഷികദിനമാണ് ഇന്ന്. വ്യാകരണമിത്രം എന്ന മലയാളവ്യാകരണ ഗ്രന്ഥം രചിച്ചതു ശേഷഗിരി പ്രഭുവാണ്. വ്യാകരണപഠനം കുട്ടികള്ക്ക് ലളിതമായി പറഞ്ഞുകൊടുക്കാനും മനസ്സിലാക്കാനും ഉതകുന്ന തരത്തില് പുസ്തകങ്ങള് രചിച്ചു എന്നതാണ് ശേഷഗിരി പ്രഭുവിന്റെ മേന്മ ജീവിതരേഖ 1855 ആഗസ്റ്റ് 3ന് തലശ്ശേരിയില് ജനനം, ആചാരപ്രകാരമുള്ള പ്രാഥമികവിദ്യാഭ്യാസത്തിനു ശേഷം 1875ല് മെട്രിക്കുലേഷനും 1877ല് എഫ്.എ. പരീക്ഷയും ജയിച്ചു. വിവിധ വിദ്യാലയങ്ങളില് അധ്യാപകനായി ജോലി നോക്കി. 1891ല് സംസ്കൃതത്തില് ബിരുദവും 1903ല് ബിരുദാനന്തരബിരുദവും നേടി. 1899ല് മംഗലാപുരത്ത് കോളജ് അധ്യാപകനായി 1914ല് ജോലിയില്നിന്നും വിരമിച്ചു. വത്സരാജചരിതം, നാഗാനന്ദം, ശ്രീഹര്ഷചരിതം, വേദവ്യാസന്, ഗീത, സാവിത്രി, ഉമ തുടങ്ങിയവ അദ്ദേഹത്തിന്റെ രചനകളാണ്. വൈയാകരണന് എന്ന നിലയിലാണ് പ്രഭുവിന്റെ പ്രശസ്തി കേരള പാണിനീയ വിമര്ശനവും മറ്റും, ബാലവ്യാകരണം, ശിശുമോദകം, ബാലാമതം, കൊങ്കണഭാഷാവ്യാകരണം, വ്യാകരണമിത്രം എന്നിവയാണ് അദ്ദേഹത്തിന്റെ വ്യാകരണഗ്രന്ഥങ്ങള്, 1924 മെയ് 24ന് അന്തരിച്ചു.